**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Nariadenie vlády Slovenskej republiky, ktorým sa vyhlasuje chránený areál Laborec | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo životného prostredia Slovenskej republiky | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | |
| ☒ | | Materiál legislatívnej povahy | | | | | |
| ☐ | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | Začiatok:    15.04.2021 Ukončenie: 29.04.2021 | | | | |
| *Predpokladaný termín predloženia na MPK\** | | | | | Začiatok:    19.05.2021 Ukončenie: 08.06.2021 | | | | |
| **Predpokladaný termín predloženia na Rokovanie vlády SR\*** | | | | | jún 2021 | | | | |
|  | | | | | | | | | |
| 1. **Definovanie problému** | | | | | | | | | |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Laborec je aj formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). | | | | | | | | | |
| 1. **Ciele a výsledný stav** | | | | | | | | | |
| Zabezpečenie priaznivého stavu biotopov európskeho významu a biotopov druhov živočíchov európskeho významu, ktoré sú predmetom ochrany navrhovaného CHA Laborec a  zároveň zabezpečenie plnenia medzinárodných záväzkov ochrany európskej sústavy chránených území Natura 2000. | | | | | | | | | |
| 1. **Dotknuté subjekty** | | | | | | | | | |
| Vlastníci a správcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. | | | | | | | | | |
| 1. **Alternatívne riešenia** | | | | | | | | | |
| Alternatívne riešenie sa týka celkovo vyhlásenia/nevyhlásenia CHA Laborec.  Dôvodom vyhlásenia CHA Laborec je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Laborec nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. | | | | | | | | | |
| 1. **Vykonávacie predpisy** | | | | | | | | | |
| Predpokladá sa prijatie/zmena vykonávacích predpisov? | | | | | | ☐ Áno | | ☒ Nie | |
| 1. **Transpozícia práva EÚ** | | | | | | | | | |
| 1. **Preskúmanie účelnosti\*\*** | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** | ☐ | | Pozitívne | | ☐ | Žiadne | ☒ | | Negatívne |
| z toho rozpočtovo zabezpečené vplyvy | ☒ | | Áno | | ☐ | Nie | ☐ | | Čiastočne |
| **Vplyvy na podnikateľské prostredie** | ☐ | | Pozitívne | | ☒ | Žiadne | ☐ | | Negatívne |
| z toho vplyvy na MSP | ☐ | | Pozitívne | | ☐ | Žiadne | ☐ | | Negatívne |
| **Sociálne vplyvy** | ☐ | | Pozitívne | | ☒ | Žiadne | ☐ | | Negatívne |
| **Vplyvy na životné prostredie** | ☒ | | Pozitívne | | ☐ | Žiadne | ☐ | | Negatívne |
| **Vplyvy na informatizáciu** | ☐ | | Pozitívne | | ☒ | Žiadne | ☐ | | Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** | ☐ | Pozitívne | ☒ | Žiadne | ☐ | Negatívne |
| **vplyvy na procesy služieb vo verejnej správe** | ☐ | Pozitívne | ☒ | Žiadne | ☐ | Negatívne |
| **Vplyvy na manželstvo, rodičovstvo a rodinu** | ☐ | Pozitívne | ☒ | Žiadne | ☐ | Negatívne |

|  |
| --- |
| 1. **Poznámky** |
| Navrhovaný CHA Laborec je vymedzený na vodnom toku Laborec v dvoch úsekoch od 117,5 riečneho kilometra (rkm) po 119,4 rkm a od 121,6 rkm po 124,4 rkm. Je vymedzený príslušnými parcelami vodného toku Laborec, ako aj časťami susedných parciel, do ktorých zasahuje meandrujúce koryto toku. V CHA Laborec je ako hlavný správca pozemkov identifikovaný štátny podnik Slovenský vodohospodársky podnik (ďalej len „SVP, š. p.“), ktorý spravuje vodný tok Laborec. Činnosti vyplývajúce pre tohto správcu z príslušnej legislatívy [zákon č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon)] môže orgán ochrany prírody obmedziť výlučne za účelom zachovania stavu predmetov ochrany CHA Laborec, pričom predpokladané je možné obmedzenie rozsahu alebo lokalizácie činnosti. Toto neplatí pri povodňových stavoch, kedy je ochrana majetku a životov nadradená iným záujmom, ak pôjde o bezprostredné odvrátenie následkov povodní. Nie sú predpokladané dodatočné náklady na hospodárenie štátnych podnikov. Dôležitým opatrením je komunikácia a spolupráca medzi Štátnou ochranou prírody Slovenskej republiky (ŠOP SR) a jej organizačnou zložkou Správou Chránenej krajinnej oblasti Východné Karpaty a správcom vodného toku. Ďalším identifikovaným správcom v CHA Laborec je Slovenský pozemkový fond.  V CHA Laborec sú pozemky prevažne vo vlastníctve Slovenskej republiky (približne 89,93 %). Ostatné pozemky sú v súkromnom a cirkevnom vlastníctve (približne 7,69 %) a malá časť pozemkov má nevysporiadané vlastníctvo (približne 2,38 %). Vyhlásením CHA Laborec nedôjde k obmedzeniu bežného obhospodarovania pozemkov.  Potrebné je aj usmernenie poľnohospodárskej činnosti v okolí CHA Laborec, ktorá môže mať potenciálny negatívny vplyv na jeho predmet ochrany, napr. znečistenie vody splaškami zo živočíšnej výroby, nadmerné hnojenie pasienkov a aplikácia chemických látok v okolí vodného toku. Činnosti spojené s rybárstvom nemajú výrazný negatívny vplyv na predmet ochrany, potrebná je spolupráca v otázke zarybňovania vodného toku Laborec. Negatívnou antropogénnou činnosťou sú nelegálne skládky odpadu v brehovej vegetácii, ktoré je potrebné odstrániť a zamedziť ich vzniku podľa ustanovení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov.  Štátna ochrana prírody Slovenskej republiky (ŠOP SR) bude zodpovedná za vykonanie potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne.  Súčasťou brehovej vegetácie sú aj invázne a invázne sa správajúce nepôvodné druhy rastlín. Medzi invázne druhy v území patrí netýkavka žliazkatá (*Impatiens glandulifera*). Invázne sa správajúce druhy rastlín sú zastúpené netýkavkou málokvetou (*Impatiens parviflora*), astrou kopijovolistou (*Aster lanceolatus*) a paviničom päťlistým (*Parthenocissus quinquefolia*). Povinnosť odstraňovať invázne druhy má vlastník/správca pozemku v zmysle  § 3 zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov bez ohľadu na stupeň ochrany územia. Odstraňovanie nepôvodných invázne sa správajúcich druhov zabezpečuje ŠOP SR, nakoľko takáto povinnosť vlastníkovi nevyplýva z platnej legislatívy.  CHA Laborec bude po jeho vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4 zákona) a pre potreby praxe budú na Okresnom úrade Medzilaborce uložené grafické podklady, v ktorých je zakreslená hranica CHA Laborec.  Vyhlásením CHA Laborec nevzniknú nové pracovné miesta a ani nedôjde k zániku pracovných miest. Vyhlásenie CHA Laborec nebude mať vplyv na fungovanie trhu práce, na špecifické vekové skupiny zamestnancov ani nebude mať špecifické negatívne dôsledky pre isté skupiny profesií, skupín zamestnancov či živnostníkov a nedôjde k vzniku sociálnych vplyvov.  Na základe uvedených skutočností Ministerstvo životného prostredia Slovenskej republiky (MŽP SR) vyhodnotilo, že vyhlásenie CHA Horný tok Laborec nebude mať vplyv na podnikateľské prostredie. |
| 1. **Kontakt na spracovateľa** |
| Ing. Janka Guzmová, sekcia ochrany prírody, biodiverzity a odpadového hospodárstva MŽP SR (janka.guzmova@enviro.gov.sk). |
| 1. **Zdroje** |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk). |
| 1. **Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov uplatnila v stanovisku č. 057/2021 zo dňa 29.04.2021 k materiálu nasledovné pripomienky a odporúčania.  **K doložke vybraných vplyvov**  Komisia odporúča predkladateľovi doplniť  informáciu, či existujú aj iní správcovia/vlastníci pozemkov okrem SVP, š. p.,  ktorí budú mať povinnosť odstraňovať invázne druhy v zmysle § 3 zákona č. 150/2019 Z. z.. a v zmysle uvedeného dopracovať doložku vybraných vplyvov.  V prípade, že predložený materiál zakladá sociálne vplyvy na hospodárenie domácností – majiteľov pozemkov, potom je ich potrebné identifikovať v doložke vybraných vplyvov a vypracovať separátnu analýzu sociálnych vplyvov. Ak, predkladateľ má zato, že sociálne vplyvy nevznikajú, danú skutočnosť Komisia odporúča deklarovať v bode 10. Poznámky doložky vybraných vplyvov.  Odôvodnenie: Medzi dotknutými subjektami sa nachádzajú aj pozemky s vysokým počtom súkromných vlastníkov, no predkladateľ bližšie nekonkretizoval, akým spôsobom sa vyhlásenie chráneného areálu Laborec dotkne príslušných majiteľov pozemkov a teda, či z dôvodu prijatia materiálu dôjde k obmedzeniu obhospodarovania na týchto pozemkoch, a či bude ponúknutá nejaká forma kompenzácie za obmedzenie.  Stála pracovná komisia na posudzovanie vybraných vplyvov vyjadrila **súhlasné stanovisko** s materiálom predloženým na predbežné pripomienkové konanie.  **Stanovisko MŽP SR**  MŽP SR akceptovalo pripomienku a do bodu 10. Poznámky Doložky vybraných vplyvov doplnilo informáciu o správcoch pozemkov v CHA Laborec a informáciu o tom, že vyhlásením CHA Laborec nedôjde k obmedzeniu bežného obhospodarovania na pozemkoch súkromných vlastníkov a ani k vzniku sociálnych vplyvov. |